recursal/SuperWikiNEXT-32B huggingface dataset:
**ג'יימס וולטר בראדוק** (באנגלית: **James Walter Braddock**‏; 7 ביוני 1905 - 29 בנובמבר 1974) היה מתאגרף אמריקאי, אלוף העולם במשקל כבד. התאגרף תחת השם ***James J. Braddock*** (כנראה בגלל שני אלופים קודמים בשמות *James J. Corbett* ו-*James J. Jeffries* ), בזכות היכולת שלו לנצח קרבות שבהם עמד להפסיד הוא קיבל את הכינוי **סינדרלה מן**.

חייו
----

ג'יימס נולד בעיר ניו יורק למשפחה אירית ענייה, בעקבות הצלחה כמתאגרף חובבן הפך ג'ים בראדוק למקצוען בגיל 21 והתאגרף בתחום המשקל הקל-כבד. 3 שנים לאחר מכן, ב-1929, ביצועיו נתנו לו הזדמנות להתחרות באליפות, אך הוא הפסיד לטומי לאוגרן ב-15 סיבובים. לאחר מכן הוא הפסיד שוב, הפעם למקסי רוזנבלום. בשש השנים שלאחר מכן הוא התאגרף כדי להרוויח את לחמו בתקופת השפל הגדול ולקח כל קרב שהציעו לו במטרה להרוויח כסף. הוא דורג כמתאגרף ברמה בינונית.

למרות זאת, ניתן לו קרב עם המדורג גבוה *John "Corn" Griffin*, למרות שבראדוק נודע כ"האבן המדלגת", בראדוק ניצח ניצחון מפתיע. לאחר ניצחון על עוד מתאגרף בדירוג גבוה, *John Henry Lewis*, ניתנה לו ההזדמנות להילחם על התואר "אלוף העולם במשקל כבד" נגד מקס בר. בראדוק נחשב על ידי המארגנים של האלוף כיריב שקל לנצח. ב-13 ביוני 1935, בלונג איילנד, ניו-יורק, ג'יימס בראדוק זכה בתואר "אלוף העולם באיגרוף במשקל כבד" למרות שההימורים נגדו היו ביחס של 10 ל-1. בקרב נראה היה שבראדוק מקבל מכות חזקות מבר. לבסוף, השופטים קיבלו את ההחלטה על ניצחונו בפה אחד.

ג'ים בראדוק סבל מכמה פציעות בידו וב-1936, כשהיה צריך להילחם על התואר שלו נגד הגרמני מקס שמלינג, הקרב התבטל. כשהיה לבסוף מוכן להתאגרף נבחר בראדוק בן ה-32 להילחם על התואר נגד ג'ו לואיס בן ה-23. בראדוק הבין שלואיס הוא מועדף על הקהל ולכן הגיע להסכמה שהוא יקבל 10% מהרווחים העתידיים של לואיס. בראדוק הצליח להפיל את לואיס בנוקדאון בסיבוב הראשון בקרב שהתרחש ב-22 ביוני 1937, אך לואיס התאושש והכריע את הזירה בנוקאאוט בסיבוב ה-8, כאשר בראדוק מתמוטט ואינו מצליח לקום עד אחרי ספירת העשר.

בראדוק התאגרף בעוד קרב אחד ב-1938, בו ניצח בהחלטת השופטים על מתמודד שדורג גבוה, אך הזמן השיג אותו, והוא החליט לפרוש מהאיגרוף. ב-1954 הוא קיבל את *James J. Walker Award* כהכרה על המסע הארוך ותרומתו לתחום האיגרוף.

כשמת בניו ג'רזי ב-1974, ג'ים בראדוק נקבר בכנסייה שם. הוא הוכנס להיכל התהילה של האגרוף ב-2001. פארק בעיר צפון ברגאן, ניו-ג'רזי, נקרא על שמו.

סרט ביוגרפי
-----------

סרט ביוגרפי שנקרא "סינדרלה מן" מספר את סיפור חייו של ג'יימס ג'יי בראדוק. הסרט הופק על ידי רון הווארד, בכיכובם של ראסל קרואו בתור בראדוק ורנה זלווגר בתור אשתו. הסרט יצא ב-3 ביוני 2005 והצליח בקופות.

קישורים חיצוניים
----------------

ויקישיתוף מדיה וקבצים בנושא **ג'יימס ג'יי בראדוק** בוויקישיתוף
* 

* אתר האינטרנט הרשמי של ג'יימס ג'יי בראדוק

* ג'יימס ג'יי בראדוק, באתר BoxRec
* ג'יימס ג'יי בראדוק ב-njboxinghof
* ג'יימס ג'יי בראדוק, באתר "Find a Grave" (באנגלית)
* ג'יימס ג'יי בראדוק, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 130679801
* ISNI: 0000 0001 1646 7180
* LCCN: n2005000679
* NKC: xx0079650
* NLP: A20803928
* SUDOC: 203055578
* VIAF: 55261494
* WorldCat: lccn-n2005000679

 |
**ארתור סגל** (באנגלית: **Arthur Segal**;‏ 23 ביולי 1875 – 23 ביוני 1944) היה אמן וסופר רומני, חי בגרמניה ובאנגליה.

ביוגרפיה
--------

### ראשית חייו

סגל נולד להורים יהודים ביאשי ברומניה ולמד באקדמיה בברלין משנת 1892. הוא למד אצל שמיד-רוטה והולזל במינכן בשנת 1896, ומאוחר יותר למד בפריז ובאיטליה בראשית שנות העשרים.

### קריירה

לאחר לימודיו בפריז ובאיטליה, עבר בסופו של דבר לברלין בשנת 1904 שם הציג את עבודתו עם Die Brucke "(הגשר)" ו- Der Blaue Reiter, ("הפרש הכחול"), שתי קבוצות אמנים גרמניות מובילות. בשנת 1910 הוא הקים את ה"זצסיון הברלינאי החדש"- Neue Sezession, קבוצת אמנים שעבודתם נדחתה.

עם פרוץ המלחמה בשנת 1914 עבר לאסקונה, שווייץ עם משפחתו, ונשאר שם עד 1920. במהלך המלחמה הפכה שווייץ למפלט עבור אמנים רבים כמו סגל, ובעודו שם הציג חלק מעבודותיו עם ארפ. ודאדא בקברט ולטייר בציריך.

בשנת 1920 חזר לברלין, שם הקים בשנת 1923 בית ספר לאמנויות משלו, נובמברגרופ. הוצעה לו משרת הוראה בבאוהאוס בדסאו, אך הוא סירב. בגלל הרקע היהודי שלו הוא היה מנוע מלהציג את עבודותיו בגרמניה, וכך בשנת 1933 עבר לפלמה, מיורקה ואחר כך עבר ללונדון, שם הקים בית ספר נוסף עם בתו מריאן.

הוא נפטר בלונדון.

סגל היה בתחילה צייר, ועבודתו המוקדמת הושפעה מאוד מאימפרסיוניזם ונאו-אימפרסיוניזם.

בסביבות 1910 החל לצייר בסגנון אקספרסיוניזם ודאדיזם, ובסביבות 1916 מצא את הסגנון המודרני שלו.

בנוסף לציור, הוא ייצר גם חיתוכי עץ משנת 1910, שרבים מהם היו אנטי מלחמתיים.

סגל היה גם מחברם של ספרים, מאמרים רבים, ולעיתים קרובות העביר הרצאות.

בנו היה האדריכל ולטר סגל.

גלריה
-----

* טבע דומם עם ספר טבע דומם עם ספר
* הגשר הגשר
* אליהו אליהו
* פסי רכבת פסי רכבת
* מראה מהחלון מראה מהחלון
* מלכת שבא מלכת שבא
* אסקונה אסקונה
* החולבת החולבת

קישורים חיצוניים
----------------

ויקישיתוף מדיה וקבצים בנושא **ארתור סגל** בוויקישיתוף
* ארתור סגל, באתר "Find a Grave" (באנגלית)
* ארתור סגל (1875-1944), דף שער בספרייה הלאומית

הערות שוליים
------------

1. ↑  Segal - The International Dada Archive - The University of Iowa, sdrc.lib.uiowa.edu
2. ↑  Arthur Segal, web.archive.org, ‏2007-12-24
3. ↑  Imogen Wiltshire: Painting as Psychotherapy: Arthur Segal’s Painting School for Professionals and Non-Professionals (1937–1944). University of Birmingham, 2013, web.archive.org, ‏2017-05-17

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007299412405171
* BnF: cb149722509 (data)
* GND: 118816691
* ISNI: 0000 0000 6629 3265
* LCCN: n50005644
* NTA: 089918843
* RKD: 71773
* SELIBR: 400253
* SIKART: 4026504
* SNAC: w68s5gd9
* SUDOC: 029909872
* ULAN: 500028300
* VcBA: 495/134776
* VIAF: 2508087
* WorldCat: lccn-n50005644

 |
בתורת הקבוצות, **משלים** של קבוצה {\displaystyle G} (באנגלית: {\displaystyle G} **complement** of set) הוא קבוצה אחרת, אשר מכילה את כל האיברים שאינם נמצאים ב-{\displaystyle G}. זאת ביחס לקבוצה {\displaystyle U} כלשהי שהיא "הקבוצה האוניברסלית" - קבוצה שבהקשר הנוכחי של הדיון, כל קבוצה שעליה נדבר היא תת קבוצה של {\displaystyle U}.

על-פי הגדרה זו, האיחוד של קבוצת {\displaystyle G} והמשלים של {\displaystyle G} הוא הקבוצה {\displaystyle U}, ואילו החיתוך ביניהן הוא קבוצה ריקה.

הגדרה פורמלית
-------------

דיאגרמת ון של המשלים של {\displaystyle G} בקבוצת {\displaystyle U} הוא השטח המסומן בצבע אפור.
תהא U קבוצה, ותהא {\displaystyle G\subseteq U} קבוצה חלקית שלה. אז המשלים של G ב-U יוגדר כך: {\displaystyle G^{\complement }=U-G}. סימונים מקובלים נוסף למשלים הם {\displaystyle G',\ \complement \_{U}G,\ {\overline {G}},\ -G}. עם זאת, הסימון \overline G מתנגש לעיתים עם שימושים אחרים של הסימון בקו עליון, ולכן מקובל להימנע ממנו.

דוגמה
-----

תהא קבוצה {\displaystyle N} המכילה את כל המספרים הטבעיים 1,2,3,....

תהא קבוצה {\displaystyle A} המכילה רק את המספרים הטבעיים הזוגיים 2,4,6.... הקבוצה {\displaystyle B} היא המשלים של {\displaystyle A} ביחס ל-{\displaystyle N} אם היא מכילה את המספרים המוכלים ב-{\displaystyle N} אך לא ב-{\displaystyle A}, כלומר את המספרים הטבעיים האי זוגיים 1,3,5....

ניתן לראות כי החיתוך של {\displaystyle A} עם {\displaystyle B} נותן קבוצה ריקה, בעוד שאיחודן יוצר את הקבוצה {\displaystyle N}.

תכונות בסיסיות
--------------

{\displaystyle A^{\complement \complement }=A}, כלומר המשלים של המשלים של קבוצה הוא הקבוצה עצמה.

{\displaystyle A\cap A^{\complement }=\emptyset }, כלומר, חיתוך קבוצה והמשלים שלה שווה לקבוצה הריקה.

{\displaystyle A\cup A^{\complement }=U}, כלומר, איחוד קבוצה והמשלים שלה שווה לקבוצה האוניברסלית.

{\displaystyle U^{\complement }=\emptyset }, כלומר המשלים של הקבוצה האוניברסלית הוא הקבוצה הריקה.

{\displaystyle \emptyset ^{\complement }=U}, כלומר המשלים של הקבוצה הריקה הוא הקבוצה האוניברסלית.

כללי דה מורגן
-------------

כללי דה מורגן קושרים את הפעולות "איחוד", "חיתוך", "משלים". בכתיב פורמלי הם מוצגים כך:

(A\cap B)^\complement=A^\complement\cup B^\complement
(A\cup B)^\complement=A^\complement\cap B^\complement

| נושאים בתורת הקבוצות |
| --- |
| מושגי יסוד | תורת הקבוצות הנאיבית • תורת הקבוצות האקסיומטית • קבוצה • יחידון • הקבוצה הריקה • קבוצת החזקה |
| עוצמות | עוצמה • קבוצה בת מנייה • קבוצה שאינה בת מנייה • עוצמת הרצף |
| פעולות | איחוד • חיתוך • משלים • הפרש סימטרי • מכפלה קרטזית |
| אקסיומות | אקסיומת ההיקפיות • אקסיומת האיחוד • אקסיומת הקבוצה האינסופית • אקסיומת ההחלפה • אקסיומת קבוצת החזקה • אקסיומת היסוד • אקסיומת הבחירה • השערת הרצף |
| משפטים | האלכסון של קנטור • משפט קנטור-שרדר-ברנשטיין • הלמה של צורן • משפט הסדר הטוב |
| פונקציות | פונקציה • פונקציה חד-חד-ערכית • פונקציה על • פונקציה חד-חד-ערכית ועל • פונקציית הזיווג של קנטור |
| יחסים | יחס • יחס רפלקסיבי • יחס סימטרי • יחס טרנזיטיבי • יחס שקילות • סדר חלקי • יחס הופכי • יחס אנטי-סימטרי |
| סדר | סדר מלא • סדר טוב • סדר חלקי • טיפוס סדר • מספר סודר |
| שונות | הפרדוקס של ראסל |

קישורים חיצוניים
----------------

* משלים, באתר MathWorld (באנגלית)
**פלורופליטס** (שם מדעי: ***Peloroplites***; מילולית: "מפלצת משוריינת") הוא סוג דינוזאור ממשפחת הנודוזאוריים שחי באמריקה הצפונית בתור הקרטיקון. מאובניו נמצאו ביוטה ב-2008. התגלה מין אחד שלו - *Peloroplites cedrimontanus*.

דינוזאור זה השתייך לקבוצת הדינוזאורים המשוריינים שכוסו בלוחות גרמיות עבות לאורך גופם. הוא היה מהגדולים שבבני משפחתו והגיע לאורך של 5-5.5 מ', דמה מאוד לזאורופלטה, שהתגלה באותו אזור. ליצור זה הייתה גולגולת באורך 56 ס"מ שהייתה בעלת מעט כיסוי גרמי והייתה עם עיניים קטנות ולסתות קצרות אך חזקות ובעלות שיניים נוקשות בחלק הפנימי של הפה. היו לו 6 חוליות עבות שהגנו על פלג הגוף העליון ומעל הגוף התנוססו קוצים קצרים. הרגליים היו קצרות והזנב ישר והסתיים בקצה עבה.

אנקילוזאור זה חי במישורי יוטה, נע באיטיות וניזון מאכילת צמחייה קשה, אותה לעס בלסתותיו החזקות. ייתכן שהוא גם חי בקבוצות גדולות או לצד דינוזאורים אוכלי עשב נוספים, למשל איגואנודוניים.

קישורים חיצוניים
----------------

ויקישיתוף מדיה וקבצים בנושא **פלורופליטס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
**ז'אן-פול זימבריס** (נולד ב-25 במאי 1953) הוא מתופף ומעבד מוזיקלי ישראלי. ידוע בעיקר כמתופף של להקת טנגו ושל החברים של נטאשה.

ביוגרפיה
--------

זימבריס נולד בתוניס שבתוניסיה. כשהיה בן 10 עברה המשפחה לצרפת ובשנת 1969 עלתה לישראל. המשפחה התגוררה בשכונת הקטמונים בירושלים. ב-1973, לאחר מלחמת יום הכיפורים, נסע לגרמניה וחזר לארץ ב-1978. עם זאת המשיך לשמור על קשר מוזיקלי והשתתף כמעבד, מתופף וכלי הקשה באלבומו של יגאל בשן "יש לי ציפור קטנה בלב", אלבום ייחודי ששילב להיטי פופ עם שירים תימניים מסורתיים בעיבוד עכשווי. בשנת 1983 ייסד עם מיקי שביב את להקת טנגו שפעלה עד 1987, הוציאה שני אלבומים ("סידור קבוע" ו"אמונה שלמה") ונחלה הצלחה רבה. בשנת תשמ"ה זכתה הלהקה בתואר להקת השנה של רשת ג'.

ב-1987 השתתף בהקלטות האלבום "דרך ארץ" של גידי גוב והיה שותף לעיבודים (יחד עם שאר הנגנים).

בשנת 1990 הצטרף ללהקת החברים של נטאשה בה היה פעיל עד התפרקותה באמצע שנות התשעים והשתתף באלבומים שינויים בהרגלי הצריחה ורדיו בלה בלה).

לאורך השנים זימבריס הוא אחד מנגני התופים המבוקשים ביותר בישראל. זימבריס השתתף באלבומים של אלון אוליארצ'יק, חוה אלברשטיין, אסף אמדורסקי, אריק איינשטיין, מאיר אריאל, דפנה ארמוני, שלמה ארצי, דורי בן זאב, יוסי בנאי, אביתר בנאי, מאיר בנאי, עמיר בניון, הראלה בר, דויד ברוזה, יגאל בשן (כחלק מלהקת "חברים טובים"), מיקי גבריאלוב, גידי גוב, ריקי גל, נורית גלרון, מזי כהן, שלמה גרוניך, ארקדי דוכין, סי היימן, אריאל זילבר, שלום חנוך, שלמה יידוב, שימי תבורי, מתי כספי, דני ליטני, אחינועם ניני, אריק סיני, גלי עטרי, יהודה פוליקר, רמי פורטיס, ברי סחרוף, יהודית רביץ, דני רובס, פבלו רוזנברג, ריטה, יהודה עדר, שלומי שבת, אסתר שמיר ובועז שרעבי.

ב-1999 הפיק מוזיקלית ועיבד (יחד עם דודי רוזנטל) את שירי אלבומו של יגאל בשן "תלוי רק בך".

בשנת 2000 ניגן בשני שירים: "נוף ילדות" ו"עלש" באלבומו של שלמה ארצי "אהבתיהם" ובאלבומו של אודי טופלברג. בשנת 2001 הוא הפיק את האלבום של יפעת בן דרור וניגן בו.

זימבריס הודה כי לאורך שנים רבות השתמש בסמים, ובשל כך נקלע למצוקה כלכלית, עד שבשנת 2005 עזב לארצות הברית כשהוא מחוסר כל.  בשנת 2007 חזר לישראל ושב לנגן עם זמרים שונים. זימבריס גרוש בשנית. מאשתו הראשונה, ג'יזל, יש לו שתי בנות. אחותו היא השחקנית קטיה זימבריס.

שיחק בסרט "מצב החסה" של גור בנטביץ'.

כיום הוא מתופף בהופעותיו של אביתר בנאי.

קישורים חיצוניים
----------------

* ז'אן פול זימבריס, במסד הנתונים הקולנועיים IMDb (באנגלית)
* ז'אן פול זימבריס, באתר MusicBrainz (באנגלית)
* ז'אן פול זימבריס, באתר Discogs (באנגלית)
* ז'אן פול זימבריס, באתר MOOMA (בארכיון האינטרנט)
* "זה היה שיעור בענווה", באתר וואלה! NEWS
* ואני מתבלבל ונופל, באתר הארץ

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 7e00c6fc-c522-4f6c-8deb-8df4f9bf1f83

 |
**אחוזת מודיאנו** (ביוונית: **Έπαυλη Μοδιάνο**) הוא מבנה מגורים מפואר שהיה אחד ממבני המגורים של בני משפחת מודיאנו היהודית-איטלקית, אחת ממשפחות ה'פראנקוס' העשירות והחשובות בסלוניקי, יוון.

מאז 1970 המבנה משמש כמוזיאון הלאומי לפולקלור של מקדוניה היוונית. המבנה ממוקם בסלוניקי, בשדרות וסיליסיס אולגאס, ברובע אקסוכון.

היסטוריה
--------

אחוזת מודיאנו בתחילת המאה ה-20
האחוזה נבנתה בשנת 1906 לפי התכנון הארכיטקטוני של האדריכל אלי מודיאנו, בנו של בעל האחוזה הגביר היהודי-איטלקי יעקב (ג'קוב) מודיאנו שהיה בתחילת המאה ה-20 ראש הקהילה היהודית בסלוניקי ואחד משבעת טובי העיר.

ארכיטקטורה
----------

אלמנטים של "אר נובו" בחלון של אחוזת מודיאנו.
האחוזה היא אחת הדוגמאות הבודדות בסלוניקי, לבית בורגני בסגנון אקלקטי. האדריכל, אלי מודיאנו הוסיף לסגנונו האקלקטי - בעיקר על המעקות ודלתות המתכת של הכניסה הראשית - אלמנטים של אר נובו, הזרם האמנותי החדש שהיווה השראה לאדריכל במהלך לימודיו באקול סנטרל פריז ובתכנון מבנים ארכיטקטוניים.

תצורת החזיתות מאופיינת בחלוקה ל-3 מרכיבים: בסיס-תיכון-כותרת (חלק עליון), עם סיתות אבן לא סדיר בבסיס, מסדים גלויים ופתחים גדולים בחזית הדרומית-מערבית. המבנה בעל ארבעה מפלסים, בשטח כולל של 1,200 מ"ר. כל מפלס מכיל חלל מרכזי גדול בצורת מתומן, שסביבו חדרי המגורים בצורה א-סימטרית.

אסימטריה זו, הבאה לידי ביטוי בשני סוגי החזיתות, אופיינית לאדריכלות האקלקטית אך גם לציוריות (פִּיטוֹרֶסְקִי) (אנ'). חזית מקורה בת שתי קומות מחברת את החזית הדרומית והמערבית לרצף אחד ובו עמודים וקשתות אליפטיות מסביב. ה"אכסדרה" (גלריה) הדו-קומתית הזו, המשקיפה על הים ממערב ועל רכס האולימפוס מדרום, הפכה את האחוזה לייחודית ונבדלת מאחוזות אחרות בסלוניקי.

שימושים
-------

אחוזת מודיאנו, חזית דרומית-מערבית
האחוזה נבנתה בשנת 1906 עבור הגביר יעקב מודיאנו ומשפחתו. ב-1913, מיד לאחר כיבוש סלוניקי על ידי יוון, הוא נקנה על ידי הממשלה היוונית וניתן לקונסטנטינוס הראשון, מלך יוון ולמשפחת המלוכה. לאחר מכן הוא ניתן למפקד העליון של מקדוניה, ושימש כמבנה מגורים של המלך גאורגיוס השני.

בשנת 1947 הוקם בבניין בית הספר לרפואה צבאית ובתחילת שנות ה-60 בית הספר לתאולוגיה. בשנת 1970 החל לשמש כמוזיאון לפולקלור ואתנולוגיה של מקדוניה.

ראו גם
------

* אחוזת אלאטיני

קישורים חיצוניים
----------------

ויקישיתוף מדיה וקבצים בנושא **אחוזת מודיאנו** בוויקישיתוף
* Villa Modiano, באתר העיר סלוניקי
* Jacob Modiano Villa, באתר התיירות Greece.com
* Villa Modiano, באתר openhousethessaloniki

הערות שוליים
------------

1. ↑  שיחות על יהודי שאלוניקי 1430–1943, חלק ט"ו: בואם של הפראנקוס, מינה רוזן.
2. ↑  הגביר יעקב מודיאנו, ראש עדת ישראל בסאלוניק, עיתון חבצלת 6 במאי 1898, באתר עיתונות יהודית היסטורית.
3. ↑  הקבלייר יעקב מודיאנו, עיתון החירות 15 ביוני 1910, באתר עיתונות יהודית היסטורית.
פירוש נוסף ערך זה עוסק בז'אן פייר לוריות. אם התכוונתם לז'אן פייר לוריט, ראו ז'אן פייר לוריט.

**ז'אן פייר לוריות** (בצרפתית: **Jean-Pierre Loriot**;‏ 30 ביולי 1926 – 1 ביוני 1997) היה שחקן בלגי, בעלה של דולורס לאגה, הרקדנית הראשית של תיאטרון דה לה מונאי ובלט המאה ה-20.

ביוגרפיה
--------

הוא החל ללמוד משפטים בסנט לואיס, אז נרשם לאוניברסיטה החופשית בבריסל, שם הצטרף ללהקת התיאטרון הצעיר של ULB, לאחר מכן הוא נטש את לימודיו באוניברסיטה ללימודי תיאטרון. הוכשר לראשונה בבית הספר רידאו בבריסל על ידי קלוד אטיין וריימונד ג'רום, הוא עשה תקופה קצרה בקונסרבטוריון המלכותי בבריסל, אותו עזב כדי להתחיל בתור שחקן מקצועי.

לוריות ערך את הופעת הבכורה שלו בשנת 1947 בתיאטרון רידו בבריסל בכמה תפקידים מינוריים, ואז בתפקידים חשובים יותר בשנים 1949–1950, ובעונה שלאחר מכן, בריצ'רד השלישי של שייקספיר בתיאטרון הלאומי של בלגיה בבריסל.

רוב הקריירה שלו הייתה בתיאטרון וודוויל (7 שנים) ובתיאטרון הגלריות המלכותי (חניך בין השנים 1964–1985), שם שיחק יצירות רבות.

פילמוגרפיה
----------

* 1952: הגברת ורוח הרפאים שלה מאת מארק אליגט
* 1954: מסיבת שכונה של פאול פלון
* 1955: ערב של שמחה של גסטון שוקנס
* 1955: אהבה נמצאת איפשהו ... בבלגיה מאת גסטון שוקנס
* 1957: מיס קטסטרופה מאת דימיטרי קירסנוף
* 1969: האהבה הגדולה מאת פייר אטיקס

קישורים חיצוניים
----------------

* ז'אן פייר לוריות, במסד הנתונים הקולנועיים IMDb (באנגלית)

הערות שוליים
------------

1. ↑  Jacques Franck, « Jean-Pierre Loriot, un fantaisiste tendre », in La Libre Belgique, mardi 3 juin 1997 (archive) (ארכיון)
**רכס הולנד** (באנגלית: **Holland Range**) הוא רכס הרים בחוף שקלטון בשטח חסות רוס, שבאנטארקטיקה.

הרכס ממוקם בסמוך ממערב למדף הקרח רוס; ומשתרע בין קרחון רוב, לקרחון לנוקס-קינג.

אורכו של הרכס 110 קילומטרים.

גובהו של ההר 4,160 מטרים מעל פני הים.

היסטוריה
--------

### מקור השם

שמו של הרכס ניתן לו על ידי ועדת ים רוס.

הרכס נקרא על שמו של סר סידני הולנד, ראש ממשלה ה-25 של ניו זילנד אשר תמך בהשתתפותה של ניו זילנד במשלחת הטראנס-אנטארקטית של חבר העמים הבריטי אשר חקרה את אנטארקטיקה בין השנים 1956–1958.

לקריאה נוספת
------------

• Damien Gildea, **Queen Maud Land - Mountaineering in Antarctica: Travel Guide**
• Goodge, J. W. and C. A. Finn (2010), **Glimpses of East Antarctica: Aeromagnetic and satellite magnetic view from the central Transantarctic Mountains of East Antarctica**, J. Geophys. Res. 115, B09103, doi:10.1029/2009JB006890.
• Bannister, Stephen & MELHUISH, A. & Henrys, Stuart & Stern, Tim & ten Brink, Uri. (1999), *Deep Seismic Reflections beneath the TransAntarctic Mountain Front, from Reprocessed SERIS Seismic Data'*, Terra Antartica 1999, 6

קישורים חיצוניים
----------------

* רכס הולנד באתר הסקר הגאולוגי של ארצות הברית
* רכס הולנד באתר הגאזט האנטארקטי המשווה SCAR של ממשלת אוסטרליה
* רכס הולנד באתר mindat
* מחשבון מרחקים - המרחק מרכס הולנד לאתרים סמוכים
* מועדי זריחת/שקיעת שמש/ירח עדכניים עבור רכס הולנד
* מזג אוויר נוכחי מעודכן ברכס הולנד
	+ תחזית מזג אוויר עדכנית ארוכת טווח עבור רכס הולנד
	+ נתוני מזג אוויר היסטוריים עבור רכס הולנד

הערות שוליים
------------

1. 1 2 3 4 5 6 7  מידע גאוגרפי והיסטורי
2. ↑  ראו ב"לקריאה נוספת" בספרו של דמיאן גילדאה
**אחורי החדשות** הייתה תוכנית הומור וסאטירה ששודרה בערוץ ישראל 10, בהגשת יאיר ניצני בשנים 2003–2005.

הסדרה הייתה בנויה במתכונת של מהדורת חדשות הומוריסטית, עם כתבים ומבזקים. השתתפו בה קומיקאים מוכרים וותיקים, לצד קומיקאים מתחילים.

העונה הראשונה הייתה קצרה ושודרה במשך שלושה חודשים. בעונה השנייה שודרו 54 תוכניות ולאחר הפסקה של 4 חודשים שודרה עונה שלישית, החל מדצמבר 2004. בעונה השלישית שודרו 24, עם ממוצע רייטינג נאה שנע סביב ה-7%. שיא הצפייה בתוכנית נרשם בפברואר 2005, כש"אחורי החדשות" קיבלה רייטינג של 9.6%. התוכנית האחרונה שודרה ב-21 ביוני 2005.

קטעים קבועים
------------

בין היתר כללה התוכנית סדרת כתבות סאטיריות בשם "נחמה בעיר הגדולה" העוסקת במתנחלת בשם נחמה בת יפונה (יעל לבנטל) שעוברת לתל אביב מן ההתנחלות הפיקטיבית "נקבים דרום".

דמות בשם מוחמד פיאדה אותה גילם ניצני עצמו אשר מלאה שורה של תפקידים בין היתר זמר מצרי המשתף פעולה עם מרגול (נדב אבוקסיס) ומגיש חדשות של תוכנית בשם "אחורי החזבאללה".

דיווחים וכתבות מן השטח על ידי הכתבים יעל יגנדורף (יעל לבנטל) המתארת באופן קבוע בצורה ריגשית וחסרת הקשר את האירועים, אריק זילברמן (בתפקיד עצמו) המתאר בחוסר ביטחון (לרוב כאשר הוא פצוע או חבוש בגבס) את דעתו על האירועים אותם הוא מסקר אף על פי שהוא היחיד מבין הכתבים אשר מדווח בפועל על אירוע כלשהו, שגיב פרידמן (בתפקיד עצמו) נוטה להשוות את נושא הדיווח בעזרת שימוש במשחקי מילים ואירועים אחרים מן העבר.

מנהיגי העולם: קטע וידאו המורכב מסרטונים של מנהיגי העולם נואמים בצירוף כתוביות קומיות המתארות סיטואצית שונות כגון יחסים וזוגיות, ממשלת אחדות בישראל וכו'.

אנחנו מסבירים לעובדים הזרים: בכל סוף תוכנית מארח ניצני שלושה עובדים זרים ומספר להם על הישראליות במבטא ישראלי כבד ועמוס בשגיאות תרגום ובמשחקי מילים בעלות כפל משמעות.

ראו גם
------

* ערוץ 10

קישורים חיצוניים
----------------

* אחורי החדשות, במיזם "אישים" לתיעוד היצירה הישראלית
* גלית עדות, אחורי הקלעים, באתר ynet, 7 בינואר 2004

**ביקורות**

* החדשות הרעות, באתר גלובס, 7 ביולי 2003
* רוגל אלפר, סוף סוף זהות, באתר הארץ, 7 ביולי 2003
* אורן פרסיקו, ‏בדיחה עגומה, באתר גלובס, 18 באוגוסט 2003
* חגי חיטרון, אחריות לבדיחות עצובות, באתר הארץ, 25 באוגוסט 2003
* הסוד של ערוץ 10, באתר גלובס, 15 בספטמבר 2003
* רותה קופפר, בעט, ניצני, בעט, באתר הארץ, 21 בספטמבר 2003
* רענן שקד, מאחורי הבדיחות, באתר ynet, 12 בינואר 2004

* "אחורי החדשות", במסד הנתונים הקולנועיים IMDb (באנגלית)

הערות שוליים
------------

1. ↑  דליה קרפל, ואז הגיע פולי, באתר הארץ, 12 בינואר 2005
2. ↑  נועם שגב, ניצני מציג: חדשות אלטרנטיביות, באתר ynet, 30 ביוני 2003
3. ↑  רותה קופפר, יאיר ניצני יחליף את עידן אלתרמן ב"עושים צחוק", באתר הארץ, 15 באוגוסט 2006
4. ↑  הסוד של ערוץ 10, באתר גלובס, 15 בספטמבר 2003
5. ↑  יעל גאוני, ‏יאיר ניצני יחזור לעונה שלישית בערוץ 10, באתר גלובס, 7 בנובמבר 2004
6. ↑  סמדר שילוני, "אחורי החדשות" סוגרת עונה, באתר ynet, 21 ביוני 2005
7. ↑  נחמה מחפשת דירה 1
8. ↑  אחורי החדשות עם יאיר ניצני - מנהיגי העולם1
9. ↑  אחורי החדשות - העובדים הזרים במבחן ישראליות
**וספה 150 TAP** (באיטלקית: **Vespa 150 TAP**, קרויה גם: **TAP 59**, **TAP 56**) היא דגם של קטנוע לשימוש צבאי בלבד, מתוצרת **Ateliers de Construction de Motocycles et Automobiles (ACMA)** (אנ') אשר יוצרה בצרפת, נבנתה ברישיון יצרנית הרכב הדו-גלגלי וספה בבעלות **פיאג'ו** האיטלקית, בין השנים 1956–1959.

יוצרו כ-600 יחידות.

בשנות ה-50 של המאה ה-20 יוצרו בצרפת כ-250,000 וספות במספר דגמים על ידי **Ateliers de Construction de Motocycles et Automobiles (ACMA)** (אנ') ברישיון וספה בבעלות פיאג'ו.

דגמים
-----

* "וספה 150 TAP" מנוע 100 סמ"ק
* "וספה 150 TAP" מנוע 150 סמ"ק (בפועל 146 סמ"ק).

"וספה 150 TAP" לשימוש צנחנים צרפתים
-----------------------------------

"וספה 150 TAP" נבנתה לשימוש צנחנים צרפתים (אנ') מהכוחות המזוינים של צרפת, אשר הוגדרה כאמצעי לחימה נגד טנקים שמטרתה לנטרל טנקים וכלי רכב משוריינים של האויב. על הדגם הורכב תותח נגד טנקים, מסוג תותח ללא רתע (תול"ר) שהורכב על גבי מסגרת מחוזקת. התותח מסוג "M20 recoilless rifle" (אנ'), 75 מ"מ פעל נגד שריון קל.

את הוספות היו מצניחים כשהם נופלים בדבוקה זוגית, בליווי צוות של שני אנשים. התול"ר הועמס על "וספה 150 TAP" אחת ואילו התחמושת הועמסה על הוספה השנייה. בגלל היעדר מכשירים מכוונים כלשהם, התול"ר חסר הרתיעה מעולם לא תוכנן לירות מהקטנוע, התול"ר הותקן על חצובה מקלע בינוני מסוג "M1917 בראונינג", שנישא גם על ידי הקטנוע, לפני שנורה. עם זאת, במצב חירום ניתן היה לירות בו בזמן המסגרת, ובזמן שהקטנוע היה בתנועה.
הרתיעה טופלה על ידי אוורור גזי דחף אל החלק האחורי של הנשק, מה שחיסל את הצורך במערכת רתיעה מכנית, מה שאפשר לירות את הנשק ממסגרת הוספה.

טווח הנסיעה (ללא תדלוק) עמד על כ-200 ק"מ.

חימוש: M20 ללא דופן 75 מ"מ.

מהירות לוע: 300 מטר / שנייה.

זמן טעינה מחדש: 7-10 שניות.

אחסון פגזים: 6–8 פגזים.

תמונות
------

* "וספה 150 TAP" "וספה 150 TAP"
* "וספה 150 TAP" "וספה 150 TAP"
* "וספה 150 TAP" "וספה 150 TAP"
* "וספה 150 TAP" "וספה 150 TAP"
* "וספה 150 TAP" "וספה 150 TAP"
* "וספה 150 TAP" "וספה 150 TAP"
* "וספה 150 TAP" "וספה 150 TAP"
* "וספה 150 TAP" - תחמושת פגזים "וספה 150 TAP" - תחמושת פגזים

ראו גם
------

* קטנוע
* וספה

קישורים חיצוניים
----------------

ויקישיתוף מדיה וקבצים בנושא **וספה 150 TAP** בוויקישיתוף
* וספה 150 TAP, סרטון באתר יוטיוב
* וספה 150 TAP, סרטון באתר יוטיוב
* אתר מותג וספה הבינלאומי (באנגלית)

הערות שוליים
------------

1. 1 2  "וספה 150 TAP" newatlas.com/vespa-150-tap-cannon-scooter
2. ↑  וספה - היסטוריה vespa.com/en\_EN/Heritage
3. ↑  "וספה 150 TAP" forum.warthunder.com/index.php
4. ↑  וספות ACMA scooterhelp.com/scooters/ACMA.125.55
5. ↑  Bull, Stephen (2004). Encyclopedia of Military Technology and Innovation. Westport, CT USA: Greenwood Press. p. 283. מסת"ב 1-57356-557-1. LCCN 2004040431. Retrieved 2013-06-09. "Surely one of the oddest military vehicles, the Vespa "Scooter, Motor, 2-Wheel, Airborne" was in use by French paratroops from 1957. Weighing 90 kg and powered by a single-cylinder 146 cc two-stroke engine, it was fitted to carry a recoilless rifle."
6. ↑  "וספה 150 TAP" web.archive.org/web/20120604210128
**טיסה 592 של וליוג'ט** הייתה טיסה שהתרסקה ב-11 במאי 1996 בדרכה מנמל התעופה הבינלאומי של מיאמי, פלורידה לנמל התעופה הבינלאומי הרטספילד-ג'קסון באטלנטה, ג'ורג'יה. ההתרסקות מוטטה את האמינות של חברת התעופה הזולה וליוג'ט.

התאונה
------

מטוס DC-9 בן 27 השנים במסלול זה, בבעלות קודמת של חברת התעופה דלתא, המריא לאחר עיכוב של שעה ו-4 דקות בשעה 14:04 והחל בטיפוס שגרתי. אולם, בשעה 14:10, ביקש מפיקוח הטיסה לשוב למיאמי בשל עשן בתא הטייס ובתא הנוסעים. הקברניטה קנדי קובק והקצין הראשון ריצ'רד האזן קיבלו הוראות לשוב לשדה התעופה. שניות לאחר מכן, הוקלטו קריאות "שרפה" מתוך תא הנוסעים בקופסה השחורה של המטוס. דיילת פתחה את דלת תא הטייס והודיעה לצוות הטיסה שתא הנוסעים עולה באש. פנים המטוס עלה כליל באש.

הטיסה נעלמה ממסכי המכ"ם בשעה 14:14. היא התרסקה לביצות אוורגליידס שבדרום פלורידה, קילומטרים ספורים ממערב למיאמי. כל הנוסעים וצוות הטיסה נספו בהתרסקות.

החקירה
------

חקירת המועצה הלאומית לבטיחות בתעבורה של ארצות הברית (NTSB) העלתה שמקור הדליקה שהפילה את טיסה 592 היה בתא המטען שנמצא מתחת לתא הנוסעים במטוס. מערכת מניעת השריפות בתא המטען התבססה על היעדר חמצן - דבר הגורם לכל שרפה שעלולה לפרוץ להכבות מאליה.

החקירה העלתה שהשרפה נגרמה על ידי מחוללי חמצן כימיים שהושמו בתא המטען על ידי קבלן התחזוקה של וליוג'ט. חל איסור על הטסת המחוללים באופן שהוטסו, משום שהם נחשבים חומרים מסוכנים. יתר על כן, הנצרות של מחוללי החמצן לא נוטרלו כהלכה, והמכלים הוצהרו כריקים למרות שלא כך היה המצב.

קישורים חיצוניים
----------------

ויקישיתוף מדיה וקבצים בנושא **טיסה 592 של וליוג'ט** בוויקישיתוף
* תיק התאונה והיסטוריית המטוס של טיסה 592 של וליוג'ט, באתר Aviation Safety Network (באנגלית)
**פלוראנס מוניק ארטו** (בצרפתית: **Florence Arthaud**,‏ 28 באוקטובר 1957, בולון-ביאנקור – 9 במרץ 2015) הייתה שייטת צרפתייה.

ביוגרפיה
--------

פלוראנס ארטו נולדה בבולון-ביאנקור, מחוז רמות הסן כבתו של ז'אק ארטו, מנהל ההוצאה לאור ארטו. סבה היה מייסד ההוצאה לאור ואביה פיתח אותה.

בגיל 17 היא נפגעה בתאונת דרכים קשה ולקתה בשיתוק. הייתה מאושפזת למשך חצי שנה ושיקומה לקח שנתיים.

בשנת 1978 בגיל 21 היא השתתפה לראשונה בשיט במסלול "דרך הרום" מסן-מלו לפואנט-א-פיטר בגוואדלופ. יכולתה הפיזית הפתיעה והיא והגיעה ליעד במקום ה-11, מה שהביא לה את הכינוי "הארוסה הקטנה של האטלנטי".

בסוץ שנות ה-1980 ארטו שכנעה איש עסקים בתחום הנדל"ן בשם כריסטיאן גארל, לממן לה את בניית טרימרן, שכונה "פייר Iלה פרמייה" (פייר הראשון). על לכי שייט גדול זה השיגה פלוראנס ארטו בשנת 1990 שיא עולמי במהירות בחצייה לבד של צפון האוקיינוס האטלנטי במסלול "דרך הרום". השיא הקודם היה ארוך ביומיים. בדרך נשארה ברגע מסוים ללא הנווט האוטומטי וללא הרדיו שהתקלקלו. בנוסף התמודדה עם בעיות בריאות - איבדה דם בעקבות הפלה טבעית ולבשה צווארון בגלל בקע חולייתי בעמוד השדרה הצווארי. 
בשנת 1992 משבר בועת הנדל"ן פגע בספונסור שלה והספורטאית לא הצליחה להצטייד בטרימר גדול חדש, כפי שרצתה, לקראת שיט מסביב לעולם. נאלצה למשך 5 שנים להסתפק בחציות טרנסאטלנטיות על כלי שיט פחות חזקים ופחות מרשימים מ"פייר I". בשנת 2007 חצתה את האוקיינוס האטלנטי בתחרות Transat ע"ש ז'אק ואבר, על ספינת Class 40 בחברת לוק פופון, אך השניים הגיעו רק במקום ה-11.
בשנת 1997 יחד עם ברונו פרון (Bruno Peyron) זכתה בשיט ב"טרנספסיפיק" (חציית האוקיינוס השקט)
בשנת 2006 השתתפה בשיט נשים למען השלום במסלול "דרכה של אליסה" בין לבנון לתוניסיה דרך יוון, איטליה, צרפת, מונקו וספרד.ב-2014 השתתפה בשיט GrindStop במסגרת מחאה שאורגנה על ידי קבוצת Sea Shepherd נגד ציד לווייתנים באיי פרו

מקשר זוגי עם השייט המקצוען לואיק לנגואה נולדה לה ב-1994 בת, מארי.

### מותה

 ערך מורחב – **התרסקות המסוקים בוויז'ה קסטלי**  

בשנת 2015 ארטו השתתפה בתוכנית הריאליטי Dropped של הערוץ הצרפתי TF1 שבה ספורטאים הוסעו על ידי מסוקים אל המדבר. בעת הצילומים ב-9 במרץ 2015 ארטו נהרגה בהתנגשות מסוקים בוויז'ה קסטלי בפרובינציה לה ריוחה בארגנטינה יחד עם עוד תשעה אנשים, ביניהם שניים מעמיתיה לתחרות.

פרסים ואותות הוקרה
------------------

* 1990 - נבחרה לאלופת האלופים הצרפתים של השנה על ידי עיתון הספורט "ל'אקיפ"
* 1978 - 1990 - פרס מוניק ברליו של אקדמיית הספורט הצרפתית - הייתה הספורטאית ביחידה, יחד עם מריאל גואטשל שזכתה פעמיים בפרס זה המוענק לספרטאיות המצטיינות של השנה

הנצחה
-----

* 2016 -לרגל חגיגות הים של ברסט, שמה הוענק לסכר בנמל התענוגות מולן בלאן בעיר ברסט.

ספרים
-----

* 2009 - **Un vent de liberté** (רוח של חופש) - ספר אוטוביוגרפיה (הוצאת ארטו)

קישורים חיצוניים
----------------

ויקישיתוף מדיה וקבצים בנושא **פלוראנס ארטו** בוויקישיתוף
* Le Monde des Livres 28.5.2009 כתבה וראיון מאת ברטראן ד'ארמניאק L' Eternelle Fiancée

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb11889246c (data)
* GND: 1199851876
* ISNI: 0000 0001 1037 6405
* LCCN: n82111535
* MusicBrainz: b60e2115-a371-4844-b2d9-20683f7bf11e
* SUDOC: 026692570
* VIAF: 9842277
* WorldCat: lccn-n82111535

 |
**ואסילה** (אנגלית: **Wasilla**) היא העיר הגדולה ביותר במחוז מאטאנסוקה-סאסיטנה במדינת אלסקה שבארצות הברית. זו העיר השישית בגודלה באלסקה ונמצאת בדרום-מרכז המדינה. ואסילה נחשבת לחלק מאזור המטרופולין של אנקורג'. על פי מפקד האוכלוסין של ארצות הברית לשנת 2020, מונה אוכלוסיית העיר כ-9,054 תושבים.

ואסילה צברה תשומת לב בינלאומית כאשר שרה פיילין, שהייתה בעברה ראש העיר של ואסילה ומושלת אלסקה ונבחרה על ידי ג'ון מקיין להיות סגניתו במסע הבחירות לנשיאות ארצות הברית 2008.

היסטוריה
--------

בתקופת עידן הקרח האחרונה של לפני 26,500 עד 10,000 שנים, חצי הכדור הצפוני היה מכוסה בקרח. בעבר נמצאו עדויות לכך שהאדם הקדמון עבר באזורים אלו. אזור זה יושב לראשונה על ידי ילידי אלסקה שניצלו את האדמות הפוריות ואת אפשרויות הדיג באזור. משנת 1741, אלסקה נכבשה והייתה שייכת לרוסים עד אשר האמריקאים רכשו את אלסקה בשנת 1867. בשנת 1974 נוסדה העיר ואסילה.

בשנת 2016 נפתח מרכז יהודי בעיר ואסילה על ידי שליח חב"ד הרב מנחם מענדל גרינברג.

גאוגרפיה
--------

על פי לשכת מפקד האוכלוסין של ארצות הברית, שטחה הכולל של העיר הוא 32.2 קמ"ר, אשר מתוכם 30.4 קמ"ר אדמה ו-1.8 קמ"ר מים. העיר נמצאת 104 מטרים מעל פני הים. ואסילה נמצאת 69.2 ק"מ צפון-מזרחית מהעיר הגדולה במדינת אלסקה, אנקורג'. כמעט שליש מתושבי ואסילה נוסעים כ-40 דקות אל מקום עבודתם באנקורג' כל יום.

### אקלים

האקלים בוואסילה דומה לזה שבאנקורג', אך בשעות אור היום מזג האוויר מעט יותר חמים. בממוצע, במהלך השנה כולה, יש 30–31 ימים בטמפרטורה של 18− °C לעומת 37–38 ימים של 21 °C ו-1.4 ימים של 27 °C. כמות המשקעים הממוצעת השנתית היא 430 מ"מ וממוצע של 132 ס"מ של שלג יורד בשנה.

אוכלוסין
--------

על פי מפקד האוכלוסין של שנת 2000 בארצות הברית, היו בעיר 5,469 תושבים, 1,979 משקי בית ו-1,361 משפחות. צפיפות האוכלוסייה הייתה 180.2 נפש לקמ"ר. היו 2,119 יחידות דיור בצפיפות ממוצעת של 69.8 דירות לקמ"ר. 85.5% מתושבי העיר הם לבנים, 0.6% שחורים או אפרו אמריקאים, 5.3% אינדיאנים, 1.3% אסיאתים, 1.3% מגזע אחר ו-5.9% משני גזעים או יותר.

ההכנסה החציונית למשק בית בעיר הייתה $48,226, ההכנסה החציונית למשפחה הייתה $53,792. ההכנסה החציונית של גברים הייתה $41,332 לעומת $29,119 לנשים. ההכנסה לנפש בעיר הייתה $21,127. בערך 5.7% משפחות ו-9.6% מהאוכלוסייה היו מתחת לקו העוני, מתוכם 12.6% מתחת לגיל 18 ו-9.7% מגיל 65 ומעלה. 

עיריית ואסילה, אוגוסט 2008

קישורים חיצוניים
----------------

ויקישיתוף מדיה וקבצים בנושא **ואסילה** בוויקישיתוף
* 

* אתר האינטרנט הרשמי של ואסילה (באנגלית)
* אתר האינטרנט של ואסילה

| דגל אלסקהדגל אלסקה מדינת אלסקה |
| --- |
| בירת המדינה | ג'ונו |  |
| אזורים גאוגרפיים | האיים האלאוטיים • חצי האי קנאי • חצי האי סיוארד • עמק טנאנה • אטו • דרום-מרכז אלסקה |
| היישובים הגדולים ביותר | אנקורג' • פיירבנקס • ג'ונו • סיטקה • קטצ'יקן • ואסילה • קינאי • קודיאק • בת'אל • פאלמר • הומר • אנאלסקה • בארו • סולדוטנה • ואלדז • נום • קוצביו • פטרבורג • סיוארד • וראנגל |
| נושאים נוספים | מחוזות • סמלים • היסטוריה • דמוגרפיה • יהדות אלסקה |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007567044105171
* LCCN: n84112552
* MusicBrainz: ae9928e3-ed81-4bf6-b111-c88fee5bc5ac
* VIAF: 126719281
* WorldCat: lccn-n84112552

 |
פירוש נוסף ערך זה עוסק באברון משני בגרעין התא. אם התכוונתם למונח מתורת המשחקים, ראו גרעינון (משחק שיתופי).

גרעין התא ובתוכו הגרעינון (2)
**גרעינון** הוא אברון משני (או "תת-אברון") המצוי בתוך גרעין התא של רוב התאים האיקריוטיים.

תפקידו העיקרי של הגרעינון הוא ייצור הריבוזומים. הגרעינון מורכב מכמה קומפלקסים של חלבונים והוא שוכן בצמוד לכרומוזומים, באזור שבו ה-DNA מכיל גנים המקודדים ל-rRNA. באזור זה, המכונה NOR (ראשי תיבות באנגלית של Nucleolar Organizer Region, "אזור ארגון הגרעינון"), שוכנים רוב הגנים המקודדים ל-rRNA. הגרעינון אינו מוקף בממברנה כלשהי, והוא חשוף לנוקלאופלזמה (הנוזל הממלא את גרעין התא). בתאי האדם, למשל, מפוזרים הגנים ל-rRNA על גבי חמישה כרומוזומים, וגרעינון נפרד נבנה בצמוד לכל אחד מהם.

בגרעינון מתבצע עיבוד ה-pre-rRNA, התעתיק הראשוני של ה-rRNA. הלה נחתך לגדילים המתאימים ליחידות הריבוזום, וכן מתבצע בו שינוי כימי של מספר נוקלאוטידים. את מרבית השינויים בגרעינון מבצעת חומצת גרעין הקרויה sno-RNA, ‏ ("RNA גרעינוני קטן"). אל הגרעינון מגיעים חלבונים המהווים חלק מהריבוזום, ושם הם מוצמדים ל-rRNA.

ב-2018 הועלתה ההשערה שהגרעינון משתתף בקביעת משך חיי התא.

קישורים חיצוניים
----------------

ויקישיתוף מדיה וקבצים בנושא **גרעינון** בוויקישיתוף
* הארכיטקטורה של גרעין התא באתר אוניברסיטת בר-אילן

הערות שוליים
------------

1. ↑  JoAnna Klein, "The Thing Inside Your Cells That Might Determine How Long You Live". *New York Times*. June 20, 2018

| חלקי התא ואברוניו |
| --- |
| אברונים | גרעין התא • רשתית תוך-פלזמית • גולג'י • כלורופלסט • מיטוכונדריון • ליזוזום • פרוקסיזום • בועית מתכווצת |  |
| חלקים נוספים | ציטופלזמה • קרום התא • דופן התא • שלד התא • חלולית • ריבוזום • MTOC (צנטריול) • מזוזום |
| מבנים בגרעין | גרעינון • ספלייסוזום |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007538634305171
* BnF: cb12254738d (data)
* GND: 4212008-1
* LCCN: sh85093151

 |
**דייוויד מאנס** (באנגלית: **David Mannes**;‏ 16 בפברואר 1866 - 25 באפריל 1959) היה כנר, מנצח, מורה ופעיל חברתי יהודי-אמריקאי.

חייו
----

דייוויד מאנס נולד בניו יורק. הוא למד נגינה בכינור בהרלם אצל המלחין והכנר ג'ון תומאס דאגלס, בן לעבד משוחרר, והמשיך בברלין אצל קארל האליז' (Karel Halíř). מאנס היה כנר בתזמורת הסימפונית של ניו יורק מ-1891 והקונצרטמייסטר שלה מ-1898 עד 1912. ב-1912 עזר לייסד את בית הספר הקהילתי למוזיקה לאפרו-אמריקאים וב-1916 ייסד עם אשתו, קלרה, בתו של לאופולד דאמרוש ואחותם של וולטר דאמרוש ופרנק דאמרוש, את בית ספר מאנס למוזיקה, שניהם בניו יורק.

דייוויד מאנס היה הן מוזיקאי והן פעיל חברתי בתחום המוזיקה. הוא ראה במוזיקה שפה אוניברסלית, שבכוחה לגשר על פערים בין גזעים ומעמדות חברתיים באמריקה.

משנת 1917 עד 1941 ניצח מאנס על קונצרטים פתוחים לציבור באולם הגדול של מוזיאון המטרופוליטן לאמנות. הסדרה כללה שמונה קונצרטים בשנה, ומומנה בעיקר על ידי ג'ון רוקפלר. הרשומות מלמדות, שבקונצרט הראשון בסדרה נכחו 781 מאזינים ואילו בקונצרט השישי של 1919 גדלה הנוכחות ליותר מ-7,000 איש. מאנס גייס נגנים לסדרה מן התזמורת הסימפונית של ניו יורק, ובהמשך מן הפילהרמונית של ניו יורק, כשהסימפונית של ניו יורק התמזגה עם האגודה הפילהרמונית של ניו יורק.

מאנס כתב אוטוביוגרפיה בשם "Music Is My Faith".

דייוויד מאנס מת ב-1959, בן 93, ונקבר בבית העלמין וודלואון ברובע הברונקס, ניו יורק.

מורשת
-----

ילדיהם של דייוויד וקלרה מאנס היו המוזיקאי לאופולד מאנס והסופרת מריה מאנס. בין ידידיו הרבים היו ג'ון רוקפלר, ג'ון פיירפונט מורגן וארנסט בלוך. ידידו הצייר תומאס הארט בנטון צייר אותו ב"דיוקן דייוויד מאנס" ו"קונצרט ערבית".

לקריאה נוספת
------------

* Mannes, David (1938). *Music is My Faith: An Autobiography* W.W. Norton. New York. מסת"ב 0-306-77595-6 (1978 reprint)
* Peress, Maurice (2004). *Dvorak to Duke Ellington: A Conductor Explores America's Music and Its African American Roots* Oxford. New York. מסת"ב 0-19-509822-6

קישורים חיצוניים
----------------

ויקישיתוף מדיה וקבצים בנושא **דייוויד מאנס** בוויקישיתוף

* דייוויד מאנס, באתר MusicBrainz (באנגלית)

David Mannes - "Music is my Faith, an Autobiography" free download:

הערות שוליים
------------

1. ↑  היסטוריה של ניו סקול, מאנס
2. ↑  The Violin Site אמנות הכינור, מאנס
3. ↑  מוזיאון מטרופוליטן, הקונצרטים של מאנס 2014

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007281724005171
* ISNI: 0000 0000 4395 645X
* LCCN: no92018949
* MusicBrainz: feb3d21b-0417-43dd-8da8-324c705fd987
* NLG: 233394
* NTA: 293911037
* SNAC: w6tq6ct3
* VIAF: 46328264
* WorldCat: lccn-no92018949

 |
**רכס דוברידג'** (באנגלית: **DuBridge Range**) הוא רכס הרים בהרי האדמירליות, בארץ ויקטוריה שבאנטארקטיקה. 

אורכו של הרכס 37 קילומטרים. 

גובהו 1,446 מטרים מעל פני הים.

הרכס משתרע מכיוון דרום מערב לכיוון דרום מזרח, בין קרחון פיטקוויץ' לקרחון שיפלי. 

הרכס מסתיים בחופה הצפוני של ארץ ויקטוריה (חוף פנל) מערבית לאי פלט; בין כף ויליאמס וכף אדייר.

היסטוריה
--------

### גילוי הרכס

הרכס מופה לראשונה על ידי הסקר הגאולוגי של ארצות הברית בהתבסס על סקרים על הקרקע ועל תצלומי אוויר שבוצעו על ידי צי ארצות הברית בין השנים 1963–1960. 

### מקור השם

שמו של הרכס ניתן לו על ידי הוועדה המייעצת לשמות אנטארקטיים. 

הרכס נקרא על שם לי דוברידג', חבר בהמועצה הלאומית למדע של ארצות הברית במשך שבע שנים, וכן יועץ לנשיא ארצות הברית בין השנים 1970–1969.

קישורים חיצוניים
----------------

* רכס דוברידג' באתר הסקר הגאולוגי של ארצות הברית
* רכס דוברידג' באתר הגאזט האנטארקטי של ממשלת ניו זילנד
* רכס דוברידג' באתר הגאזט האנטארקטי המשווה SCAR
* מפת אזור רכס דוברידג'

הערות שוליים
------------

1. 1 2 3 4 5 6 7  מידע גאוגרפי והיסטורי
2. ↑  מידע גאוגרפי
**ביורן גוסטפסון** (בשוודית: **Björn Gustafsson**; נולד ב-19 בפברואר 1986) הוא שחקן וקומיקאי שוודי.

ביוגרפיה
--------

גוסטפסון נולד ב-19 בפברואר 1986 בגטנבורג שבשוודיה. 

הוא למד בבית ספר לתיאטרון בסטוקהולם במטרה להיות שחקן.

בשנת 2005 הופיע במועדון הסטנד-אפ "Bungy Comedy" המיועד לקומיקאים מתחילים.

ב-2006 הופיע לראשונה בקולנוע בסרט "Beck – Flickan i jordkällaren" לצד מייקל פרסברנדט. הוא התפרסם בעיקר שהשתתפף בין 2007 ל-2008 בתוכנית הקומית "הפרלמנט".

ב-2008 הופיע במלודיפסטיבלן כששר שיר אהבה קומי לחברתו של מנחה התחרות, באותה שנה גם הגיש את תוצאות ההצבעה השוודית באירוויזיון.

הוא שיחק בקופרודוקציה השודית-צרפתית "Les Grandes Personnes" וב-2009 שיחק בקומדיית המדע הבדיוני "Kenny Begins".

ב-2011 שיחק בסרט "The Crown Jewels" בו שיחק גם ביל סקארסגארד, ב-2012 שיחק בגרסה השוודית של קומדיית המצבים המשרד.

בשנת 2015 שיחק בסרטים מרגלת (סרט) וקונג פיורי. בשנת 2018 שיחק בסרט הביוגרפי "להיות אסטריד".

בשנת 2022 שיחק לצדו של ביל סקושגורד בסדרת הדרמה השוודית "קלארק" אודות חיו של שודד הבנקים קלארק אולופסון (אנ') ועל שוד נורמלמסטורג אשר טבע את המונח תסמונת סטוקהולם.

קישורים חיצוניים
----------------

ויקישיתוף מדיה וקבצים בנושא **ביורן גוסטפסון** בוויקישיתוף

* ביורן גוסטפסון, במסד הנתונים הקולנועיים IMDb (באנגלית)
* ביורן גוסטפסון, באתר Rotten Tomatoes (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 5217156317463902350002
* WorldCat: lccn-no2019095627

 |
**צרנה** (במקדונית **Црна** - "שחור") הוא נהר הזורם בדרום מערבה של מקדוניה, אורכו 207 ק"מ והוא אחד מיובליו של נהר וארדאר. מקורו של הנהר ברכס ההרים אשר במערב מקדוניה, ליד הכפר ז'לזנאק ונתיבו עובר מזרחית לעיר ביטולה עד לווארדאר, שהוא הנהר הגדול ביותר במקדוניה. שטח אגן הניקוז של הנהר הוא 5.89 קמ"ר וספיקתו הממוצעת מגיעה ל-22.39 מטר מעוקב לשנייה.

שמו הקדום של הנהר מהמיתולוגיה התראקית היה **אֶרִיגוֹן**, שפירושו שחור והשם המקדוני הוא תרגום השם התראקי: "הנהר השחור". מי הנהר מנוצלים להשקיה ולהפקת אנרגיה הידרואלקטרית.

בחודשים אוקטובר ונובמבר 1916 היה האזור זירתו של קרב הנהר צרנה במסגרת החזית המקדונית במלחמת העולם הראשונה, בין צבא ממלכת בולגריה לכוחות סרבים וצרפתיים מצבאות מדינות ההסכמה. לאחר קרב עקוב מדם בו נפגעו אלפי חיילים משני הצדדים, נסוגו הבולגרים מהעיר החשובה ביטולה וייצבו את קו חזית כ-5 ק"מ צפונית לה.

קישורים חיצוניים
----------------

ויקישיתוף מדיה וקבצים בנושא **הנהר צרנה** בוויקישיתוף

הערות שוליים
------------

1. ↑  Spencer Tucker, Priscilla Mary Roberts, **Encyclopedia of World War I**, ABC-Clio inc. California, 2005, page 423
קפיצת באנג'י הוא ענף ספורט אתגרי
טיפוס קרח גם הוא ענף ספורט אתגרי
פוגו אתגרי (Xpogo) אף הוא ענף ספורט אתגרי
**ספורט אתגרי** (הידוע גם כ-"**ספורט אקסטרים**") הוא כינוי לענפי ספורט חדשים הנחשבים למסוכנים במיוחד וכוללים פעילות ואדרנלין. ספורט אתגרי יכלול בדרך כלל אחד או יותר מהמרכיבים הבאים: מהירות, גובה וסכנה. רמת הסיכון מגוונת והיא משתנה בין הענפים השונים.

הספורט האתגרי תפס תאוצה בין היתר בזכות משחקי האקסטרים – אירוע מתוקשר המרכז אליו את המקצוענים בכל תחומי הספורט האתגרי. חברות מסחריות הבינו את הפוטנציאל הטמון במשחקי האקסטרים וכיום הם מוצפים במפרסמים המאפשרים הפקה של אירועים נוצצים המושכים קהל רב.

ענפי הספורט האתגרי חודרים אט-אט לזרם המרכזי, בנושא זה ניתן לציין את אולימפיאדת החורף לשנת 2002 בה הופיעו מספר ענפי ספורט אתגרי, ובהם סנובורד. באולימפיאדת טוקיו (2020) נוספו ענפי ספורט אתגרי כגון: גלישת גלים, סקייטבורדינג וטיפוס ספורטיבי.

בגלל האופי של הספורט האתגרי הוא מושך בעיקר צעירים, ומתפתחת סביבו תרבות שלמה הכוללת ביגוד, מוזיקה ועוד. קיימים גם מקרים של משוגעים לדבר, שמוגדרים כ"מכורים לאדרנלין".

דוגמאות לספורט אתגרי
--------------------

|  |  |
| --- | --- |
| * Land windsurfing
* אווירובטיקה
* Aggressive inline (רולרבליידס)
* מרוץ מכוניות
* BMX
* קפיצת בסיס
* קפיצת באנג'י
* צלילה
* צלילת מערות
* גיהוץ אקסטרים
* Freeflying
* קורקינט פריסטייל (קורקינט)
* פרי-סקי (סקי)
* Flowboarding
* טיפוס הרים
* טיפוס מצוקים
* טיפוס קירות
* טיפוס קרח
* טרקטורונים
* טרקטורון מעופף
* רכיבת טריאל
* רכיבת הרים (אופני הרים)
 | * לונגבורדינג (לונגבורד)
* מאונטבורדינג (מאונטנבורד)
* רחיפה
* פארקור
* סירת טורנדו וקומנדו
* סנדבורדינג (סנדבורד)
* סקייטבורדינג (סקייטבורד)
* צניחה חופשית
* סקימבורדינג
* מוטור קרוס
* אופנוע שלג
* גלשן שלג (Snowboarding)
* גלישה אווירית
* גלישת רוח
* גלישת קייט סרף
* גלישת סאפ (Stand Up Paddle (SUP
* גלישת גלים
* גלישת גלים ממונעת JetSurf
* וואיקבורדינג
* Waveski
* טיסה בחליפת כנפיים
* פוגו אתגרי (מקל פוגו Xpogo)
 |

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **ספורט אתגרי** |
| ויקישיתוף תמונות ומדיה בוויקישיתוף: **ספורט אתגרי** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007556515305171
* BNE: XX550569
* LCCN: sh99000287

 |
**צרעת ענק אסייתית** (שם מדעי: ***Vespa mandarinia***) היא מין של צרעה מסדרת הדבוראים הנחשבת למין הצרעה הגדולה ביותר בעולם. היא נפוצה במזרח אסיה בטבע. מין דומה לה הוא *Vespa velutina*, אשר מכונה באותו השם.

צרעה זו שייכת לסוג של הצרעה המזרחית המכונה "דבור". היא גדולה יותר וגם תוקפנית ממנה עם גוף באורך 45 מילימטרים (4.5 סנטימטרים), מוטת כנפיים באורך 75 מילימטרים ועוקץ באורך 6 מילימטרים. הצרעה בעלת צבעים זהובים-שחורים בולטים, המשמשים כאזהרה לטורפים. היא בעלת לסתות חזקות מאוד ובטן צרה ושחורה שבקצה מצוי העוקץ. הזכרים קטנים מהנקבות
וחסרי עוקץ.

צרעה זו חיה בטבע בהרים ויערות גבוהים ברחבי סין, טאיוואן, דרום רוסיה, הודו-סין, הודו, סרי לנקה ונפאל, והיא ידועה בעיקר ביפן, שם היא נחשבת מזיק משמעותי. במקרים רבים מוצאים שצרעות מסוג זה חיות במושבות תת-קרקעיות, לעיתים במחילות של בעל חיים אחר. הקן יכול להגיע לאורך 6–60 סנטימטרים וצורתו דמוית קערה.

הצרעות הן טורפות של חרקים שונים החיים סביבן, ופועלות יוצאות לשיחור מזון בסביבת הקן, כדי להאכיל את הצעירים. הן ניזונות מחרקים בינוניים עד גדולים לרבות מינים של דבורים, צרעות אחרות לרבות צרעות מאותו הסוג וגמלי שלמה, אשר בשרם נחשב למעדן עבור הזנת מלכות. הפועלות תופסות את טרפן עם לסתותיהן וקורעות ממנו חתיכות גדולות, אותן הן מעבירות לפגיות המתפתחות. כדי לחסל נחיל דבורים כמו דבורי דבש הן נעות בחבורות גדולות. כוחן העוצמתי עוזר להן לשדוד בקלות כוורות מלאות דבש ולהרוג את כל הדבורים במושבה, והן נחשבות למזיק מאיים ביותר על ייצור הדבש באזור חיותן. עם זאת מין של דבורה מזרחית - *Apis cerana*, מצליח להימנע מפשיטות באמצעות חיסול הפועלות המגיעות לקן באמצעות חום גוף חזק ביותר, הנוצר מלחץ. הפועלת המגיעה למושבה נהרגת בידי המון הדבורים המחמם אותם ביותר.

צרעות אלו נחשבות לתוקפניות מאוד ויתקפו גם ללא התגרות. העקיצה שלהן מכילה נוירוטוקסין חזק, ועקיצות רבות יכולות לגרום להלם אנפילקטי, אי-ספיקת כליות ואף לדום לב ולמוות. מספר המתים ביפן מהעקיצות של צרעות רבות מגיע ל-30–40 כל שנה. בסין המספרים גבוהים אף יותר. ב-2013 מתו במחוז שאאנשי בלבד 41 אנשים.

ב-2020 התפרסמו דיווחים שצרעה זו הגיע (כמין פולש) לאמריקה הצפונית, שם נמצאו כמה פרטים שתקפו אלפי דבורי דבש.

* 
* 
* צרעה טורפת גמל שלמהצרעה טורפת גמל שלמה

קישורים חיצוניים
----------------

ויקישיתוף מדיה וקבצים בנושא **צרעת ענק אסייתית** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* NCBI
* GBIF
 |

* אתר למנויים בלבד הניו יורק טיימס, רוצחת אכזרית עם כנפיים מטילה אימה בצפון אמריקה. יש הזדמנות אחת לעצור אותה, באתר הארץ, 10 במאי 2020
* אתר למנויים בלבד ניו יורק טיימס, צרעות ענק אסיאתיות מטילות אימה בצפון אמריקה, באתר הארץ, 10 במאי 2020
* אירית נבו, הכל על הצרעה הרוצחת, שמפחידה את אמריקה, באתר ynet, 14 במאי 2020

הערות שוליים
------------

1. ↑  "China hornets kill 41 in north since July". *BBC News*. 3 באוקטובר 2013. ארכיון מ-9 באפריל 2018. `{{cite news}}`:  (עזרה)
**פטימה ג'בלי וזאני** (בצרפתית: **Fatima Jebli Ouazzani**; בערבית: **فاطمة جبلي أوازاني**; נולדה בשנת 1959) היא במאית קולנוע מרוקאית-הולנדית.

ביוגרפיה
--------

וזאני נולדה במקנס, בשנת 1959, ועברה להולנד עם המשפחה שלה בשנת 1970. היא עזבה את הבית בגיל שמונה עשרה, לאחר שסירבה לשידוך שסידר לה אביה, אשר לא סלח לה, ונוצר ביניהם קרע. באותה התקופה, אביה עזב את אמה ונישא לנערה מרוקאית בת 17. וזאני נשבעה לעצמה שלעולם לא תתיר שגורלה יהיה כגורל אמה וסבתה, שגם הן נישאו בשידוכים מסורתיים ולא היו להן בחירות בחיים. למדה פסיכולוגיה תקופה לפני ששינתה כיוון, ונרשמה ללימודים בבית הספר לקולנוע ההולנדי באמסטרדם, שם היא סיימה תואר בבימוי ותסריטאות ב-1992. החל משנת 1973, החלה לעבוד כעיתונאית, במאית ומפיקה ברשות הטלוויזיה והרדיו ההולנדית, כשהיא מתמחה באקטואליה ובסרטים תיעודיים על נושאים חברתיים.

*In het huis van mijn vader* (בבית אבי, 1997) הוא סרט תיעודי באורך מלא על מאבקה של וזאני עם הציפיות הפטריארכליות מבוססות המגדר של משפחתה המרוקאית. הסרט עוקב אחרי נעימה, נערה מרוקאית המתגוררת בהולנד, בדרכה לנישואים מסורתיים, כולל הגשת סדינים מוכתמים בדם להורי החתן ביום שלאחר ליל הכלולות. הסרט מאיר זרקור על האחריות המוטלת על הנערה לשמר את "השם הטוב" של משפחתה באמצעות ה"טוהר" שלה, ואף מנפץ את המיתוס של קרום הבתולין.

הסרט הוקרן לראשונה ב-1998 בפסטיבל הסרטים של סן פרנסיסקו, שם הוא זכה בפרס מחט הזהב. הוא זכה גם בפרס הסרט הטוב ביותר בפסטיבל הסרטים הלאומי של מרוקו, על אף שבשל הנושא שלו, הוא לא זכה במרוקו להפצה מסחרית. למעשה, וזאני חוותה תגובות שליליות רבות בארץ מולדתה. לדבריה, הבחירה להיות אמנית היא בחירה לא מקובלת, אך דווקא מאמה היא קיבלה עידוד, כשזו אמרה לה ש"כל מה שחשוב זה שתוכלי לפרנס את עצמך, ולא להיות תלויה בגבר". בנוסף, זכה הסרט בפרס עגל הזהב לסרט התיעודי הטוב ביותר בפסטיבל הסרטים של הולנד, ובפרס איריס לסרט התיעודי האירופי הטוב ביותר.

פילמוגרפיה נבחרת
----------------

* *Het labyrint der lusten*, 1991 (עוזרת במאי)
* *In het huis van mijn vader*, 1997 (במאית, תסריטאית)
* 2001, *Het was weer zondig* (במאית)

קישורים חיצוניים
----------------

* פאטימה ג'בלי וזאני, במסד הנתונים הקולנועיים IMDb (באנגלית)

הערות שוליים
------------

1. 1 2  Roy Armes (2018). *Roots of the New Arab Film*. Indiana University Press. pp. 85–6. ISBN 978-0-253-03173-0.
2. 1 2  Fatima Jebli Ouazzani, Nancy Tartaglione, Variety, SEPTEMBER 15, 1999
3. 1 2  Fatima Jebli Ouazzani, *Women Make Movies*.
4. ↑  Fatima Jebli Ouazzani, AfriCultures
5. ↑  In My Father's House, International Documentary Film Festival Amsterdam]
6. 1 2  Florence Martin (2011). *Screens and Veils: Maghrebi Women's Cinema*. Indiana University Press. pp. 230–1. ISBN 0-253-22341-5.
**דוב גובי** (שם מדעי: Ursus arctos gobiensis***,*** הידוע במונגולית mazaalai / Мазаалай) נקרא גם **הדוב החום של גובי** הוא תת-מין של הדוב החום שנמצא במדבר גובי של מונגוליה. הוא מופיע ב**סכנת הכחדה חמורה** על ידי הספר האדום המונגולי של מינים בסכנת הכחדה ועל ידי האגודה הזואולוגית של לונדון באמצעות תקני IUCN. בשנת 2009 האוכלוסייה כללה רק 20 פריטים בוגרים והופרדו על ידי מרחק גדול מאוכלוסיות דוב חום אחרות כדי להשיג בידוד רבייה. 

*"לפרק את המחנה בערך ב־9:30 בבוקר וללכת לכיוון הרי אטיס, אנחנו חוצים מישור פתוח גדול ואז נכנסים לעמק תלול, קודר ומפוצל, ממש לפני שנכנסנו לעמק גילינו את טביעות רגליו של הדוב הגובי הנדיר."*

משוער שרק שלושים ושניים דובי גובי חיים בעולם והם נמצאים בסכנת הכחדה חמורה. בנוסף לכך שורר ויכוח מתמשך בין מדענים על אם הם מין אמיתי או תת-מין.

תפוצה
-----

בעבר הרחוק היה קיים בהרי אלטאי, מישור סיביר הדרומית, צפון מערב סין וקזחטן כך שתפוצתו גבלה עם הדוב סיבירי מזרחי מצפון דוב יקוצ׳קי ממזרח ודוב חום אירואסייתי מהמערב. במאה ה-6 לספירה עקב שינוי אקלים צומצמה תפוצתו למדבר גובי ומישור סיביר הדרומי. עקב ציד צומצמה תפוצתו במאה ה-19 אך ורק למדבר גובי, ובמאה ה-20 לרכסי אלטאי בלבד.

תיאור
-----

דובי גובי אוכלים בעיקר שורשים, גרגירים, צמחים אחרים ולפעמים מכרסמים. בנוסף לא היו ראיות כי הדובים הגובים אכלו יונקים גדולים. הדוב הגובי קטן בהשוואה לתת-מינים אחרים של הדוב החום, זכרים בוגרים שוקלים כ 96–138 ק"ג, והנקבות כ 51–78 ק"ג. 

הדוב הגובי מסווג לפעמים כאותו תת-מין כמו הדוב הכחול הטיבטי, זה מבוסס על הדמיון המורפולוגי, והאמונה כי דוב גובי מייצג אוכלוסיית שרידים של הדוב הכחול הטיבטי. עם זאת, דוב גובי מסווג לעיתים כתת-מין משל עצמו, ודומה מאוד לדובים חומים אסיאתיים אחרים.

קישורים חיצוניים
----------------

ויקישיתוף מדיה וקבצים בנושא **דוב גובי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* ARKive
 |